text:  Forbrændt kvinde fløjet til Riget
  10 september 2012 kl. 06.26
  En 51-årig kvinde fra Horsens blev forbrændt ved en mindre brand i en stald på Lundum Skovvej ved 18-tiden søndag. Kvinden blev overført til Rigshospitalet med helikopter.
  De første meldinger lød på, at kvinden var forbrændt på mere end 50 pct. af kroppen. Derfor blev hun overført til specialafdelingen på Rigshospitalet. Her viste det sig heldigvis, at skaderne var mindre, og kvinden er uden for livsfare.
  Der skete kun ringe skade på bygningen ved branden. Brandårsagen er ikke oplyst.
  